U'2 G. A. ENSCUEDE 



uientionem fecerat decessor meus, suo munere, brevi postquam magistratum 

 annuum gerere inceperam, fungi coeperunt, habitis orationibus, quae 

 luculenter testabantur , quam essent docti et periti , quam sedulo naturam 

 perscrutari solerent, quanto studio iuventutem academicam instituendi fla- 

 grarent. Integer fere annus praeteriit, quo virium periculum in hac re 

 fecerunt, in qua tales se praebuerunt, ut ne egregiam de se susceptam 

 spem fallerent. Vobis, collegae clarissimi ! VAN KERCKHOFF et VAN DEEN, 

 gratulor faustum eventum laborum primi vestri anni. Utinam Vobis con- 

 tingat multis, in utilitatem generis humani, patefacere viam ad doctrinas, 

 quae vestrae sunt deliciae. 



Quas difficultates , sed etiam quos fructus obferat vita, eiusmodi labo- 

 ribus dicata, nemo nostrum per longius tempus expertus est, quam Vos, 

 viri coniunctissimi PHILIPSE et MULDER ! Per triginta eniin annos , primum 

 Franequerae , turn in hac academia, doctrinis imbuere iuventutem Vobis 

 contigit. Diu ut idem et eodem modo facere pergatis, omnes Vobis optamus. 



Tu quoque , venerande HOFSTEDE DE GROOT ! et collega aestumatissimus 

 PAREAU, qui convalescens e morbo abest, Vos quoque festos dies vestros 

 habuistis admodum memorabiles. Quinque lustra Euangelium hominibus 

 nuntiavistis , cuius temporis maximam partem concionatores fuistis acade- 

 mici. Vos quidem Deo gratias egistis, qui tarn diu Vos servavit in mu- 

 nere , quod rebus aliis omnibus anteponitis ; simulque amici , discipuli 

 vestri , magna pars civium , Vobis gratum significaverunt animum pro 

 institutione vestra Christiana. Quod turn Vobis exoptatum est a multis, 

 idem nunc Vobis exopto, fore ut diu adhuc veritatis divinae interpretes 

 esse pergatis. 



Non maius sane documentum exstat consensus inter professores theolo- 

 giae , quam series compendiorum ab iis scripta , in quibus quasi una 

 cademque mcns elucet. Series ilia, quae omnes partes eorum institutionis 

 complectetur , fere completa est volumine primo nuper edito de Theologia 

 practice, , a MUURLINGIO nostro conscripto. Gratulamur Tibi actum labo- 

 rem , vir carissime ! e quo fructus exspectamus optimos quosque , tarn 

 extra quam intra academiam; licet non ignoremus ad institutionem verbi 

 divini ministrorum exemplum tuum , consilia tua plus valere compendio 

 quolibet optimo. 



